пародии за Зодии
На улицата един чичка мъкнел два огромни куфара. Бил плувнал целия в пот, дишал като риба на сухо и от тежестта краката му се преплитали като варени макарони! Някакъв минувач го попитал:
- Извинете, колко е часът?
Завалията оставил куфарите на земята и си погледнал часовника:
- В момента е осем часа, двадесет и пет минути и единадесет секунди. Вашето кръвно налягане е нормално. Паркирали сте си колата на забранено място. Понеже сте зодия Стрелец - не се обвързвайте с новата си колежка, понеже тя е зодия Скорпион. В Кауфланд са пуснали на промоция любимата Ви македонска наденица!
Минувачът загубил ума и дума:
- Боже мой! Какъв е този часовник? Това е някакво чудо на техниката!
Другият отговорил:
- А, бе, чудо, чудо, ама има един голям недостатък!
Събеседникът му се удивил:
- ТОЗИ часовник има недостатък ли? И какъв - по-точно?
Чичката посочил двата огромни куфара:
- Батериите са страшно тежки!